टोरंटो में भारतीय मूल के छात्र की गोली मारकर हत्या  
एंड्रयू नायडू (15 वर्ष) को रविवार रात उसके पश्चिमी टोरंटो में स्थित घर में अज्ञात हमलावर ने गोली मार दी। घायल नायडू ने मंगलवार सुबह दम तोड़ दिया।
टोरंटो में अज्ञात हमलावरों ने एक भारतीय मूल के किशोर की गोली मारकर हत्या कर दी। एंड्रयू नायडू (15 वर्ष) को रविवार रात उसके पश्चिमी टोरंटो में स्थित घर में एक अज्ञात हमलावर ने गोली मार दी। गोली लगने से घायल हुए नायडू ने मंगलवार सुबह दम तोड़ दिया।  नायडू इस साल कनाडा में हुई सभी हत्याओं में से सबसे युवा पीड़ित है। पीड़ित के परिवारजनों ने एक बयान में कहा, जो कुछ हुआ है उसकी कभी भरपाई नहीं हो सकेगी। वह पड़ोस की कई मांओं के लिए भी बेटे के समान था।  टोरंटो पुलिस के प्रवक्ता ने कहा, यह ऐसा है, जिसे आप वास्तव में पूरी तरह नहीं महसूस कर सकते। इस तरह कोई कम उम्र के लोग आसान शिकार हो जाते हैं। पुलिस का कहना है कि वह कई संदिग्धों की तलाश कर रही है।